open-index/open-wikipedia-markdown huggingface dataset:
சாலிவாகன ஆண்டு

[thumb|250px|[மேற்கு சத்ரபதிகள் நாட்டு மன்னர் ருத்திரசேனரின் உருவம் பொறித்த வெள்ளி நாணயம், (ஆண்டு கி பி 202-222); நாணயத்திற்கு பின்புறம் பிராமி எழுத்தில் சக ஆண்டு 131 என பிராமி எழுத்தில் குறிக்கப்பட்டுள்ளது.]]

**சாலிவாகன ஆண்டு** அல்லது **சக ஆண்டு** என்பது சாலிவாகன ஆண்டுக் கணிப்பு முறையின் கீழ் குறிக்கப்படும் ஆண்டைக் குறிக்கும். இந்து நாட்காட்டி, இந்தியத் தேசிய நாட்காட்டி, கம்போடிய பௌத்த நாட்காட்டி என்பன இம் முறையையே கைக்கொள்ளுகின்றன. கௌதமிபுத்திர சதகர்ணி என்றும் அழைக்கப்படுகின்ற சாலிவாகனன் என்னும் சாதவாகன மன்னனே அவன் உஜ்ஜயினியின் விக்கிரமாதித்தனுக்கு எதிராகப் பெற்ற வெற்றியைக் கொண்டாடுவதற்காக கிபி 78 ஆம் ஆண்டில் இம் முறையைத் தொடக்கி வைத்ததாகச் சொல்லப்படுகின்றது. 

இம்முறை ஜாவாவின் அரசவையில், பழைய ஜாவானியக் காலம் தொட்டு 1633 ஆம் ஆண்டுவரை புழக்கத்தில் இருந்தது. பின்னர் ஜாவானிய இசுலாமியக் கலப்பு முறையான அன்னோ ஜவானிக்கோ என்னும் முறையின் அறிமுகத்துடன் இது வழக்கொழிந்தது.

பண்டைய கல்வெட்டுக்களில் குறிக்கப்பட்ட ஆண்டு முறைகளில் இதுவும் ஒன்றாகும்.

## மேலும் பார்க்க
* கொல்லம் ஆண்டு
* விக்ரமாதித்யா

## மேற்கோள்கள்

பகுப்பு:இந்தியக் காலக் கணிப்பு முறைகள்
பகுப்பு:தமிழ் கல்வெட்டியல்
மெகஸ்தெனஸ்

thumb|மெகசுதெனசின் பயணம்|244x244px
**மெகசுதெனசு (மெகெசுதெனீசு)** (*Megasthenes*) (கிமு 350 - கிமு 290) ஒரு கிரேக்கப் பயணியும், புவியியலாளரும் ஆவார். இவர் இண்டிகா என்னும் நூலை எழுதினார். ஆசியா மைனரில் பிறந்த இவர், பாடலிபுத்திரத்தில் இருந்த சந்திரகுப்த மௌரியனின் அரசவையில், செலுசிட் பேரரசர் செலுக்கசு நிகோடரின் தூதுவராக இருந்தார். இவர் அங்கு தூதுவராக இருந்த காலம் தெளிவாகத் தெரியாவிட்டாலும், இது சந்திரகுப்தன் இறந்த ஆண்டான கிமு 288 க்கு முன்னர் என வரலாற்றாளர்கள் கூறுகின்றனர்.[thumb|341x341px|[செலூக்கியப் பேரரசு|செலுசிட் பேரரசு|இடது]]மெகசுதெனசு இந்தியாவில் பயணம் செய்த இடங்கள் பற்றிய குறிப்பான தகவல்கள் உள்ளன. *பெண்டாபொட்டாமியா* என்னும் மாவட்டத்தினூடாக இந்தியாவுக்குள் நுழைந்ததாகக் குறிப்பிட்டுள்ள இவர் அதன் ஆறுகள் பற்றியும் விரிவாக விவரித்துள்ளார். இது சிந்து நதியின் ஐந்து கிளை நதிகள் பாயும் பஞ்சாப் பகுதியாக இருக்கலாம் எனக் கருதப்படுகின்றது. இங்கிருந்து அரச பாட்டையூடாக அவர் பாடலிபுத்திரத்தை அடைந்துள்ளார். இவர் அக்காலத்தில் சிறந்து விளங்கிய பாண்டியர்களின் தலைநகரான மதுரைக்கும் சென்றதாகத் தெரிகிறது. எனினும், இந்தியாவின் வேறெந்த பகுதிகளுக்கும் அவர் சென்றதாகத் தகவல்கள் எதுவும் இல்லை. இவர் இந்தியாவில் கண்டவற்றை *இந்திக்கா* என்னும் அவரது படைப்பில் பதிவு செய்துள்ளார். இது பின்னர் வந்த பல எழுத்தாளருக்கு முக்கியமான மூல நூலாக விளங்கியது. இவர் இமயமலை, இலங்கைத் தீவு, இந்தியாவின் சாதி முறை என்பவை பற்றியும் விளக்கியுள்ளார்.

## மேற்கோள்கள்


## வெளியிணைப்புகள்
*மெகன்தனீசின் இந்தியா
* ''இந்திக்கா''வில் தப்பியுள்ள உரைப்பகுதிகள் 

பகுப்பு:தமிழர் பற்றி உள்ள அயல்நாட்டார் ஆவணங்கள்
பகுப்பு:கிமு 350 பிறப்புகள்
பகுப்பு:கிமு 290 இறப்புகள்
பகுப்பு:நாடுகாண் பயணிகள்
பகுப்பு:இந்திய வரலாறு
சீனம் தமிழ் மொழிபெயர்ப்புக் கையேடு (தொடக்க வரைபு)

சீனா உலகின் மிகத் தொன்மையான தொடர்ச்சியான நாகரீகத்தையும் மொழியையும் உடைய தேசம் ஆகும்.  உலகின் ஐந்தில் ஒரு பகுதியினர் சீனாவில் வசிக்கின்றனர் (~1.3 பில்லியன்), சீன மொழியைப் பயன்படுத்துகின்றனர்.  காகிதம், compass, வெடிமருந்து, நூல் பதிப்பு நுட்பம் உட்பட பல்வேறு நுட்ப கண்டுபிடுப்புகளை சீனா உலகத்துக்கு தந்துள்ளது.  இன்று சீனா உலகில் ஒரு வல்லரசாக பொருளாதார வளர்ச்சி பெற்று வருகிறது.  சீனாவை, சீன மக்களை, சீன மொழியை, பண்பாட்டை, தொழில்நுட்பத்தை அறிந்து கொள்வது இன்றைய உலகமயமாதல் சூழலில் அவசியமாகிறது.  

மேற்குலகு, இஸ்லாமிய நாகரிகம், தொற்காசியா ஆகியவற்றுடன் தமிழர்கள் நீண்ட காலமாக விரிவான தொடர்புகளையும் புரிதல்களையும் கொண்டவர்கள்.  ஆபிரிக்கா, உருசியா ஆகியவற்றுடனான தொடர்பும் குறிப்பிடத்தக்கது.  ஆனால் தமிழருக்கும் சீனருக்குமான தொடர்பு அவ்வளவு விரிபானது இல்லை.  மலேசியா, சிங்கப்பூர் போன்ற சீனர்கள் பெருந் தொகையில் வாழும் நாடுகளில் தமிழர்கள் வாழ்ந்தாலும், தமிழருக்கும் சீன நாகரித்துக்குமான தொடர்பு விரிவாக தமிழில் ஆவணப்படுத்தப்பட வில்லை.  உருசிய மொழியிலுருந்து தமிழுக்கு வந்த படைப்புகளுடன் ஒப்புடுகையில் சீனத்தில் இருந்து தமிழுக்கு வந்த படைப்புகள் மிகக் குறைவு.  உலகமயமாதல் சூழல் இந்த நிலையைச் சற்று மாற்றி வருகின்றது எனலாம்.  எடுத்துக்காட்டாக சீன வானொலி நிலையம் (தமிழ்) மூலமாக சீன மக்களே தமிழ் மக்களுடன் புரிந்துணர்வை மேம்படுத்த முனைகிறார்கள்.  

தமிழ் விக்கிப்பீடியா பல்வேறு துறைகள் சார் தகவல்களை தொகுத்து தர விழைகிறது.  அதன் நீட்சியாக சீனா தொடர்பானா பல்வேறு தகவல்களையும் இது தொகுக்கிறது.  இந்த செயற்பாட்டில் இப்போதைக்கு எமது தகவல்களை ஆங்கிலம் மூலமாகவே பெறுகிறோம்.  இருப்பினும் **பெயர்களை, சில கருத்துக்களை சீன மூலத்தில் இருந்து இயன்றவரை அப்படியே பெறுவதுவே தகும்.  குறிப்பாக சீனப் பெயர்களை தமிழில் மொழி பெயர்க்கும் பொழுது ஆங்கில ஒலிப்பியல் முறையில் அல்லது வழக்கத்தில் இருந்து எடுத்தாளாமல் சீன மூலத்தில் இருந்து எடுத்தாளுவதே சிறப்பு.  அதை சீரிய முறையில் ஒழுங்கமைக்க நாம் எமக்கு சில வழிகாட்டல்களை உருவாக்குவது அவசியமாகிறது.  அதன் முதற்கட்டத்தைத் தொகுக்க இந்த பக்கம் பயன்படும். ** 

## மொழிபெயர்ப்பு உதவி தேவை
* :en:Hukou

## இவற்றையும் பாக்க
* பேச்சு:டங் சியாவுபிங்
* சீன மொழி
* சீன எழுத்துமுறை
* சீன வேர் எழுத்துக்கள்
* பின்யின்
* தமிழ் சீனம் இலக்கண ஒப்பீட்டு அட்டவணை
* சீன இயல் தலைப்புகள் பட்டியல்
* உலக நாகரிகங்கள் அட்டவணை
* சீனப் பெயர்

பகுப்பு:சீனத் தமிழியல்
சீன மேற்குலக உறவுகள்

சீனாவுக்கும் மேற்குலக்குமான உறவு எப்பொழுதும் சிக்கலான ஒன்றாகவே இருந்து வருகிறது.  மேற்குலகின் சீனா மீதான காலனித்துவ ஆதிக்கம் சீனாவின் வரலாற்றில் உறைந்த ஒரு வடுவாகவே இருக்கிறது.  மேற்குலகு வளர்ச்சி பெற்று இருக்க சீனா மூன்றாம் உலக நாடாக பின் தங்கி, தற்போதுதான் சற்று பலம் பெற தொடங் இருக்கும் நிலையில் சீன மேற்குல உறவு அதன் சமனற்ற உறவு நிலையில் இருந்து கூடிய சமனுள்ள நிலைக்கு நகரத் தொடங்கி உள்ளது.  ஒரு வழியில் சீனாவின் வளர்ச்சியை வரவேற்கும் மேற்குலகு, அதன் வளர்ச்சி பயங்கரமானதாகவும் உணர்கிறது.

## ஒரு பிள்ளை சட்டமும் மனித உரிமையும்
மக்கள் தொகை அதிகரிப்பு இருபதாம் நூற்றாண்டின் முக்கிய பிரச்சினையாகப் பாக்கப்பட்டது.  அதைக் கட்டுபடுத்தவது பொருளாதார வளர்ச்சிக்கு அவசியம் என்று பலராலும் முன்வைக்கப்பட்டது.  உலகின் அதிக மக்கள் தொகை கொண்ட நாடான சீனா அதன் மக்கள் தொகையை கட்டுப்படுத்த ஒரு பிள்ளை சட்டத்தை இறுக்கமாக நடைமுறைப்படுத்தியது.  முதலில் அதை ஏற்றுக்கொண்ட மேற்குலகு, பின்னர் அந்த சட்டத்தை மனித உரிமை மீறலாக பார்த்தது.

## தொழில்மயமாக்கம் சூழல் பாதிப்பும்
மேற்குலகு தொழில்மயமாகிய போது, தொடர்ந்து சூழல் பாதிப்பு ஒரு பக்க விளைவாக இருந்தே வருகிறது.  அதே மாதிரி சூழல் பாதிப்பு சீனாவிலும் வளர்ச்சி அடைந்து வரும் நாடுகளிலும் பெருகிறது.  தற்போது நல்ல வளங்களைக் குவித்து வைத்திருக்கும் மேற்குநாடுகள் சூழல் பாதிப்பை திருத்ம் செயற்பாடுகளில் இறங்கியுள்ளன.  இதுவும் சீனாவுக்கும் மேற்குலகுக்கும் ஒரு சிக்கலான பிரச்சினையாக அமைகிறது.

## ஆபிரிக்க முதலீடு
மூன்று நூற்றாண்டுகளுக்கு மேலாக இன்றுவரை மேற்குலகே ஆபிரிகாவில் அதிக செல்வாக்கை செலுத்துகிறது.  எனினும் ஆபிரிக்கா மிகவும் தாழ்ந்த பொருளாதார, அரசியல், பண்பாட்டு நிலையில் இருக்கிறது.  சீனா இப்பொழுது ஆபிரிக்காவில் குறிப்பிடத்தக்க முதலீட்டை செய்க்கிறது.  கைமாறாக எண்ணெய் மற்றும் கனிம வளங்களைப் பெறுகிறது.  சீனா ஆபிரிக்காவைச் சுரண்டுவதாக சில மேற்குலக அமைப்புகள் குற்றம் சாட்டுகின்றன.

## சீனாவின் பொருளாதார மேம்பாடும் மேற்குலக கடனும்
சீனாவி துரித பொருளாதார வளர்ச்சி அதன் உற்பதித் துறையால் ஏதுவாக்கப்பட்டது.  குறைந்த விலைக்கு பொருட்களை உறபத்தி செய்வதால் மேற்கு நாடுகளுக்கு குறிப்பாக அமெரிக்காவுக்கு அதன் பொருட்கள் பெருந்தொகையில் ஏற்றுமதி செய்யப்படுகின்றன.  இதனால் சீனாவுக்கு ஏற்றுமதி செய்யப்படுவதை விட கூடுதலாக இறக்குமதி செய்து export defict மேற்குலகு திணறுகிறது.  இது தற்காலிகமாக மேற்குலகின் உயர் நுகர்வுப் போக்கையும் வாழ்வு தரத்தையும் நிலை நிறுத்தினாலும், நீண்ட நோக்கில் இது ஆரோக்கியமானது அல்ல.  இத்தகைய போக்கால் சீனாவின் Reserves உயர்ந்து சீனாவின் பொருளாதார அரசியல் பலத்தை அதிகரிக்கும் என்று மேற்குலக நாடுகள் அஞ்சுகின்றன.

குறைந்த விலையை நாடி மேற்குலக தொழிற்சாலைகள் சீனாவுக்கு இடம் பெயர்கின்றன.  இது வேலை மேற்குலகில் வேலை இழப்புக்கு இட்டு செல்கிறது.

## திறந்த சந்தை
சீனா திறந்த சந்தையை ஓரளவு ஏற்க்கொண்டதை மேற்குநாடுகள் வரவேற்றாலும், அது வேகமாக தமது சந்தையை துறக்க வில்லை என்று குற்றம் சாட்டுகின்றன.  சீனாவில் அதிகரிக்கும் ஏற்ற தாழ்வையும் இவை சாடுகின்றன.

## இவற்றையும் பாக்க
* :en:Foreign relations of the People's Republic of China

பகுப்பு:சீனா
நந்த அரசமரபு

**நந்த வம்சம்**, வட இந்தியாவைச் சேர்ந்த ஒரு அரச மரபினர் ஆவர்.இமரபினர் கிமு 4-ஆம் நூற்றாண்டுகளில் மகத நாட்டை ஆண்டுவந்தனர். சிசுநாக மரபைச் சேர்ந்த *மகாநந்தி* என்பவருக்கு பிறந்த மகாபத்ம நந்தன் நந்த அரச மரபைத் தோற்றுவித்ததாகச் சொல்லப்படுகிறது.

மகாபத்ம நந்தன் என்னும் பெயருடன் இவர் அரசு கட்டில் ஏறினார். தனது 88 வயது வரை வாழ்ந்து ஆட்சி புரிந்ததால், சுமார் 100 ஆண்டுகள் வரை நிலைத்திருந்த இந்த அரச மரபினரின் காலத்தில் பெரும்பகுதி இவன் ஆட்சிக்காலத்துள் அடங்குகிறது. நந்தப் பேரரசு உச்ச நிலையில் இருந்த காலத்தில் அதன் ஆட்சிப்பகுதி பீகாரில் இருந்து மேற்கே வங்காளம் வரை பரந்திருந்தது. நந்தப் பேரரசு பின்னர் மௌரியப் பேரரசை நிறுவிய சந்திரகுப்த மௌரியனால் தோற்கடிக்கப்பட்டது.

நந்த அரசமரபின் முதல் மன்னனான மகாபத்ம நந்தன் சத்திரியர்களை அழித்தவர் என வர்ணிக்கப்படுகின்றான். , இச்வாகு மரபினர், பாஞ்சாலம், காசி நாடு, ஹேஹேய நாடு, கலிங்க நாடு, அஸ்மகம், குரு நாடு, மைதிலியர், சூரசேனம், விதிகோத்திரர் போன்றோரை வெற்றி கொண்டார். இவன் தனது நாட்டை தக்காணத்துக்குத் தெற்குப் பகுதி வரை விரிவாக்கினார்.

நந்த மரபின் கடைசி மன்னன் தன நந்தன் என்பவன் ஆவான். கிரேக்க, இலத்தீன் நூல்களில் இவர் *க்சந்ராமேஸ்* (Xandrames) அல்லது *அக்ராமேஸ்* (Aggrammes) என்னும் பெயரால் குறிப்பிடப்படுகின்றான்.  கொடுமைகள் காரணமாக மக்கள்  வெறுத்ததாகவும், அதனால் தான் இம் மன்னனை வெற்றிகொள்ளக் கூடியதாக இருந்ததாகவும் சந்திரகுப்த மௌரியன் கூறியதாக *புளூட்ராக்* என்னும் நூல் கூறுகிறது.

சிசுநாகர் மரபினரிடமிருந்து ஆட்சியைக் கைப்பற்றிய நந்தர்கள் சத்திரியர் அல்லாத மரபைச் சார்ந்தவர்கள். வட இந்தியாவை ஆண்ட சத்திரியர் அல்லாத அரச மரபினருள் இவர் முதல்வர். இந்தியாவின் முதல் பேரரசை உருவாக்கியவர்கள் இவர் என்றும் சொல்லப்படுவது உண்டு. மகத நாட்டின் ஆட்சியைப் பெற்றுக்கொண்ட இவர்கள், அதனை மேலும் விரிவாக்கினர். இதற்காக 200,000 பேர் கொண்ட காலாட்படை, 2000 தேர்கள், 3000 போர் யானைகள் என்பவை கொண்ட படையைக் கட்டியெழுப்பினர். *புளூட்ராக்* நூலின்படி இவர்கள் படை இதைவிடவும் பெரியதாகும்.

சாணக்கியர் உதவியுடன் இறுதி நந்தப் பேரரசர் தன நந்தனை வென்றார் சந்திரகுப்த மௌரியர். தன நந்தன் காலத்தில் கிரேக்கப் பேரரசர் அலெக்சாண்டர் சிந்து ஆற்றைக் கடந்து இந்தியா மீது படையெடுத்தார்.

## சங்கப்பாடல் குறிப்பு

:மாமூலனார் என்னும் சங்ககாலப் புலவர் தன் தமிழ்ப் பாடலில் நந்தன் என்னும் இந்த வமிசத்து அரசன் தன் செல்வத்தைக் கங்கையாற்றில் மறைத்து வைத்திருந்தது பற்றிக் குறிப்பிடுகிறார். இவன் **தனநந்தன்** எனக் கொள்ளத் தகும்.

## புகழ் பெற்ற நந்த வம்ச மன்னர்கள்
* மகாபத்ம நந்தன்
* தன நந்தன்

## மேற்கோள்கள்

 

பகுப்பு:இந்திய அரச மரபுகள்
பகுப்பு:இந்தியப் பேரரசுகள்
பகுப்பு:இந்துப் பேரரசுகள்
பகுப்பு:ஆசியாவின் முன்னாள் நாடுகள்
பகுப்பு:ஆசியாவின் முன்னாள் முடியாட்சிகள்
பகுப்பு:இந்திய வரலாறு
பகுப்பு:பண்டைய இந்தியா
சூப்பர் சாக்கட் 7

**சூப்பர் சாக்கட் 7** அல்லது **சூப்பர் 7** என்றழைக்கப்படும் சாக்கட் ஆனது  சாக்கட் 7 இன் ஓர் விரிவாக்கம் ஆகும். இது ஆகக்கூடுதலாக நொடிக்கு 100 மெகாஹேட்ஸ் வேகத்திலான FSB ஐ உடையது. சூப்பர் சாக்கட் 7 ஆனது ஏஎம்டி கே6-2 மற்றும் கே6-iii புரோசர்கள் மற்றும் சைரிக்ஸ் எம்-ii புரோசர்களை ஆதரிக்கின்றது. இது சாக்கட் 7 உடன் பின்னோக்கிய ஒத்திசைவு உடையது. அதாவது சாக்கட் 7 இல் பாவிக்கக்கூடிய புரோசரை சூப்பர் சாக்கட் 7 உம் ஆதரிக்கும் எனினும் சூப்பர் சாக்கட் 7 ஐ ஆதரிக்கும் புரோசர்கள் சாக்கட் 7 ஐ ஆதரிக்கும் என்றாகாது. 

ஏஎம்டி இண்டெல்லின் சாக்டினையே இதற்கு முன்னர் பாவித்தாலும் சட்டரீதியாக இதுவே ஏஎம்டி பாவித்த இறுதி இண்டெலுடன் ஒத்திசைவான சாக்கட் ஆகும். FSB இன் வேகத்தை நொடிக்கு 66 மெகாஹேட்ஸ் இல் இருந்து நொடிக்கு 100 மெகாஹேட்ஸ் வேகமாக அதிகரித்ததால் ஏஎம்டிக்கு அனுகூலங்கள் ஏற்பட்டது.

இந்த சாக்கட்டானது வியாபார ரீதியில் மலிவானது என்றாலும் இதை நடைமுறைப்படுத்த முயன்ற வயா சிஸ் போன்றவற்றின் தரம் மிகவும் குறைவாகவே இருந்தது. எனினும் வயா பின்னர் கே6-iii பெண்டியம் !!! புரோசர்களுக்கான மதர்போட்டில் தரத்தை உறுதிப்படுத்திக் கொண்டது.  ஏஎம்டி புரோசர்கள் ஒத்திசைவற்ற புரோசர்களை வியாபார ரீதியாக விற்பாதக் குற்றசாட்டுக்கள் பரவியதால் அத்லோன் புரோசர்களுக்கு தரநிர்ணய நிகழ்ச்சித் திட்டங்களை நடைமுறைப்படுத்தினர். 

பகுப்பு:கணினி அறிவியல்
1692

[thumb|230px|right| [ஜூன் 10: சூனியக்காரிகள் மீதான வழக்குகளின் முடிவில் பல பெண்கள் தூக்கிலிடப்பட்டனர்.]]
**1692** (**[[ரோம எண்ணுருக்கள்|MDCXCII]]**) ஒரு செவ்வாய்க்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் இவ்வாண்டு ஒரு வெள்ளிக்கிழமையில் ஆரம்பமானது.

## நிகழ்வுகள்
* பெப்ரவரி 13 - கிளென்கோ படுகொலைகள்: ஸ்கொட்லாந்தில் கிளென்கோ என்ற இடத்தில் கிளான் மாக்டொனால்ட் இனத்தைச் சேர்ந்த 38 பேர் படுகொலை செய்யப்பட்டனர்.
* மார்ச் 1 - மசாசுசெட்சில் சூனிய பெண்கள் மீதான வழக்கு ஆரம்பமானது.
* ஜூன் 7 - ஜமெய்க்காவில் மூன்றே நிமிடங்கள் இடம்பெற்ற நிலநடுக்கத்தில் 1600 பேர் கொல்லப்பட்டனர்.
* ஜூன் 10 - மசாசுசெட்சில் சூனிய பெண்கள் மீதான வழக்கு விசாரணைகளின் முடிவடைந்தது. அக்டோபர் 22 இற்குள் 14 பெண்கள், 5 ஆண்கள் தூக்கிலிடப்பட்டனர். வேறொருவன் சித்திரவதை செய்யப்பட்டுக் கொலை செய்யப்பட்டான்.

## தேதி அறியப்படாத நிகழ்வுகள்
* ஜோசப் வாஸ் அடிகள் இலங்கையில் கண்டியை அடைந்து அங்கு கத்தோலிக்க மதத்தைப் பரப்ப முயற்சித்து இரண்டாண்டுகள் சிறைப்பிடிக்கப்பட்டார்.

## பிறப்புகள்
## இறப்புகள்
## இலங்கையின் ஒல்லாந்து ஆளுனர்கள்
* Laurens Pyl 1679-1692
* Thomas van Rhee 1692-1697

## 1692 நாற்காட்டி

## மேற்கோள்கள்

பகுப்பு:1692
1893

**1893**  (**[[ரோம எண்ணுருக்கள்|MDCCCXCIII]]**) ஒரு ஞாயிற்றுக்கிழமையில் ஆரம்பமான ஒரு கிரிகோரியன் சாதாரண ஆண்டாகும், அல்லது ஜூலியன் நாட்காட்டியில் வெள்ளிக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* ஜனவரி 2 - வட அமெரிக்காவில் தொடருந்துப் பாதைகளில் நேரத்தை அளவிடும் குரோனோமீட்டர்கள் அறிமுகப்படுத்தப்பட்டன.
* ஜனவரி 17 - ஹவாயில் அமெரிக்க காடற்படையின் தலையீட்டால் அரசி லிலியோகலானியின் அரசு கவிழ்க்கப்பட்டது.
* பெப்ரவரி 1 - தொமஸ் எடிசன் தனது முதலாவது அசையும் படத்துக்கான படப்பிடிப்பகத்தை நியூ ஜேர்சியில் கட்டி முடித்தார்.
* பெப்ரவரி 23 - ருடொல்ஃப் டீசல் டீசல் இயந்திரத்துக்கான காப்புரிமம் பெற்றார்.
* பெப்ரவரி 28 - யாழ்ப்பாணத்துக்கும் காங்கேசன்துறைக்கும் இடையில் தொடருந்துப் பாதை அமைக்கும் திட்டத்துக்கான நில அளவை முடிவடைந்தது.
* மார்ச் 10 - ஐவரி கோஸ்ட் பிரெஞ்சுக் குடியேற்ற நாடாகியது.
* ஏப்ரல் 8 - முதலாவது கூடைப்பந்தாட்டம் பென்சில்வேனியாவில் ஆடப்பட்டது.
* மே 9 - தொமஸ் எடிசன் தனது முதலாவது 1½ அங்குல கினெட்டஸ்கோப்பை பொதுமக்களுக்குக் காட்சிப்படுத்தினார்.
* ஜூன் 7 - மகாத்மா காந்தி தனது முதலாவது ஒத்துழையாமை இயக்கத்தை ஆரம்பித்தார்.
* ஜூன் 17 - மேற்கு அவுஸ்திரேலியாவில் தங்கம் கண்டுபிடிக்கப்பட்டது.
* ஜூலை 6 - அயோவாவில் பொமெரோய் என்ற சிறு நகரம் சூறாவளியில் அழிந்ததில் 71 பேர் கொல்லப்பட்டனர்.
* ஜூலை 11 - ஜப்பானைச் சேர்ந்த கொக்கிச்சி மிக்கிமோட்டோ என்பவர் செயற்கையாக முத்துக்களை வளர்க்கும் முறையொன்றை விருத்தி செய்து அதற்காக காப்புரிமம் பெற்றார்.
* ஆகஸ்ட் 27 - ஐக்கிய அமெரிக்காவில் கடல் தீவுகளில் இடம்பெற்ற சூறாவளியில் ஆயிரத்துக்கும் அதிகமானோர் கொல்லப்பட்டனர்.
* செப்டம்பர் 11 - சிக்காகோவில் உலக சமய மாநாடு ஆரம்பமானது. செப்டம்பர் 27 இல் முடிவுற்றது.
* செப்டம்பர் 19 - சுவாமி விவேகானந்தர் சிக்காகோவில் உலக சமய மாநாட்டில் உலகப் புகழ் பெற்ற சொற்பொழிவை நிகழ்த்தினார்.
* செப்டம்பர் 19 - நியூசிலாந்து பெண்களுக்கு வாக்குரிமை வழங்கிய முதலாவது நாடானது.
* நவம்பர் 12 - அன்றைய பிரித்தானிய இந்தியாவுக்கும் (தற்போதைய பாகிஸ்தான்) ஆப்கானிஸ்தானுக்கும் இடையேயான எல்லைக்கோடு கீறப்படுவதற்கான உடன்பாடு எட்டப்பட்டது.
* டிசம்பர் 5 - மின்சாரத்தில் இயங்கும் தானுந்து அறிமுகமானது.

## நாள் அறியப்படாதவை
* ஜனவரி - யாழ்ப்பாணத்தில் நெல்லுக்கான வரி அறவிடப்படுவது நிறுத்தப்பட்டது.
* பெப்ரவரி - கமலாம்பாள் சரித்திரம் நாவலை பி. ஆர். இராஜமையர் விவேக சிந்தாமணி இதழில் எழுதத் தொடங்கினார்.
* மே - சிலோன் ரிவியூ இதழ் வெளியானது.
* ஜூலை - யாழ்ப்பாண தொடருந்து சேவைக்கான நில அளவை ஆனையிறவு வரையில் விஸ்தரிக்கப்பட்டது.

## பிறப்புகள்
* மார்ச் 23 - ஜி. டி. நாயுடு, அறிவியல் மேதை
*ஏப்ரல் 20 - கரோல்ட்டு லொயிட்சு, அமெரிக்க நடிகர்,நகைச்சுவை நடிகர்,மற்றும் சண்டைப்பயிற்சியாளர் (இ. 1971)
* ஜூன் 16 - கருமுத்து தியாகராஜன், இந்திய விடுதலை இயக்கத்தில் முக்கியப் பங்கு வகித்தவர் (இ. 1974)
* நவம்பர் 8 - துவாரம் வேங்கடசுவாமி நாயுடு கருநாடக இசை வயலின் வாத்தியக் கலைஞர் (இ: 1964)
* டிசம்பர் 26 - மா சே துங், சீனத் தலைவர் (இ. 1976)
* ந. சி. கந்தையாபிள்ளை, தமிழறிஞர் (இ. 1967)

## இறப்புகள்

## 1893 நாட்காட்டி

பகுப்பு:1893
1490கள்

**1490கள்** என்றழைக்கப்படும் பத்தாண்டு காலம் 1490ஆம் ஆண்டு துவங்கி 1499-இல் முடிவடைந்தது.



## உலகத் தலைவர்கள்
* இங்கிலாந்தின் ஏழாம் ஹென்றி (1485–1509) 
* பிரான்சின் எட்டாம் சார்ல்ஸ் (1483–1498) 
* பிரான்சின் பன்னிரண்டாம் லூயி (1498–1515) 
* மூன்றாம் பிரெடெரிக், புனித ரோமப் பேரரசன் (1440–1493) 
* முதலாம் மாக்சிமிலியன், புனித ரோமப் பேரரசன் (1493–1519) 
* ஸ்கொட்லாந்தின் நான்காம் ஜேம்ஸ் (1488–1513)

### [[சாளுவ மரபு|சாளுவ மன்னர்கள்]]
* சாளுவ நரசிம்ம தேவ ராயன் (1485-1491)
* திம்ம பூபாலன் (1491)
* நரசிம்ம ராயன் II (1491-1505)

### [[துளுவ மரபு|துளுவ மன்னர்கள்]]
* துளுவ நரச நாயக்கன்: 1491-1503

## மேற்கோள்கள்
தமிழ்நாட்டில் நிலச்சீர்திருத்தம்

இந்தியா சுதந்திரமடைந்த போதும் அதற்கு முன்பும் தமிழ்நாட்டில் அதிகாரம் வர்க்கத்தில் ஒரு பிரிவிரான நிலக்கிழார்களே பெரும்பான்மை நிலத்தை உரிமையாக்கி, தொழிலாளர்களை கொண்டு, சில வேளைகளில் கொத்தடிமைகளாகவும் கொண்டு நிலத்தில் பயிர் செய்து இலாபம் ஈட்டி வந்தனர்.  நிலத்தில் உழைக்கும் பெரும்பான்மையான விவசாயிகள் நிலம் அற்றே இர்ருந்தனர்.  தொடக்கத்தில் சுதந்திர இந்தியா இந்த நிலைமையை சீர்செய்ய முயன்றது.  சமத்துவமுள்ள உற்பத்தி திறன் பெருகிய சமுதாயத்தை உருவாக்க உழைக்கும் விவசாயிக்கு அவரின் உழைப்பின் பலன் முழுவதும் கிட்ட அவர் பயிர் விதைக்கும் நிலம் அவருக்கு சொந்தமாக இருக்க வேண்டும் என்பது சீர்திருத்தவாதிகளால் நன்கு உணரப்பட்டது.

முதலில் காந்திய முறையில் முயன்ற சிலர் நிலக்கிழார் தாமாக முன்வந்து தரும் நிலத்தை பகிர்ந்தளித்தனர்.  பின்னர் அரசு நிலங்களை விலைக்கு வாங்கி பகிர்வதை நடைமுறைப்படுத்த முயன்றது.  இரண்டும் மிகவும் மட்டுப்படுத்தப்பட்ட வெற்றியை மட்டுமே ஈட்டின.  கிழக்கு வங்காளம், கேரளா போன்ற மாநிலங்களில் இது ஓரளவு வெற்றியை ஈட்டினாலும், மற்றய மாநிலங்களில் இது பெரிதும் நடைமுறைப்படுத்தப்படவில்லை.  இந்தக் குறை தமிழ்நாட்டுக்கும் உண்டு.  குறிப்பாக ஏழை மக்களின் ஏழ்மையை போக்குவோம் என்று கோசமிட்டு அதிகாரத்துக்கு வந்த திராவிட கட்சிகள் இந்த விடயத்தில் குறிப்பிடத்தக்க வெற்றியைப் பெறவில்லை.

## நிலச்சீர்திருத்த சட்டங்கள்
* Tamil Nadu Agricultural Land Ceiling Act http://www.tn.gov.in/spc/annualplan/ap2005-06/ch_3_3.pdf

## தமிழ்நாட்டு அரசு மீது விமர்சனங்கள்
  நம்வாழ்வார் (இயற்கை அறிவியலாளர்) - மே 2008 - தீராநதி நேர்காணல்

## வெளி இணைப்புகள்
* Land Reforms in Reverse? (in TamilNadu) by S. Viswanathan
* Land of inequalities (in TamilNadu) by S. Viswanathan 
* Land reforms in Tamil Nadu 

பகுப்பு:தமிழ்நாடு
பகுப்பு:இந்தியாவில் நிலச்சீர்திருத்த இயக்கம்
பகுப்பு:தமிழர் பொருளாதாரம்
சிந்து-கங்கைச் சமவெளி

300px|right|thumb|சிந்து-கங்கைச் சமவெளியைக் காட்டும் நிலப்படம்
 **சிந்து-கங்கைச் சமவெளி**, மிகவும் வளம் பொருந்திய, பரந்த சமவெளியாகும். இது, வட இந்தியாவின் பெரும்பகுதி, மக்கள் தொகை மிகுந்த பாகிஸ்தானின் பகுதிகள், வங்காளதேசம் ஆகியவற்றை உள்ளடக்கியுள்ளது. இப்பகுதிகளிலிருந்து வடிந்தோடும் நீரை எடுத்துச் செல்கின்ற ஆறுகளான சிந்து நதி, கங்கை நதி ஆகியவற்றின் பெயரைத் தழுவியே இதற்குப் பெயரிடப்பட்டுள்ளது. இச் சமவெளி இந்துக்கள், முஸ்லிம்கள், பௌத்தர்கள் போன்ற பல்வேறு சமயத்தவர்களின் சொந்த இடமாக உள்ளது.

சிந்து-கங்கைச் சமவெளியின் வடக்கில் இமயமலை உள்ளது. இது இப்பகுதியில் ஓடும் பல ஆறுகளுக்கு நீர் வழங்குவதுடன், ஆற்றுத் தொகுதிகளூடாக இப் பகுதியில் படிந்துள்ள வளமான வண்டல் படிவுகளின் மூலமாகவும் விளங்குகிறது. இச் சமவெளியின் தெற்கு எல்லையில் விந்தியம், சத்புரா ஆகிய மலைத் தொடர்களும், கிழக்கில் சோட்டா நாக்பூர் மேட்டு நிலமும் மற்றும் மேற்கில் ஆரவல்லி மலைத்தொடர் அமைந்துள்ளது.

இப் பகுதி உலகின் மக்கள்தொகை கூடிய பகுதிகளுள் ஒன்றாகும். இங்கே உலக மக்கள்தொகையில் 1/7 பங்குக்குச் சமமான 900 மில்லியன் மக்கள் வாழ்கிறார்கள்.

## நாடுகளும் மாநிலங்களும்
இச்சமவெளியில் பாகிஸ்தானின் சிந்து மாகாணம் மற்றும் பாகிஸ்தான் பஞ்சாப் மற்றும் இந்தியாவின் பஞ்சாப் மாநிலம், அரியானா, உத்தரப் பிரதேசம், பிகார் மற்றும் மேற்கு வங்காளம் மற்றும் வங்காள தேசம் அமைந்துள்ளது.

## மேற்கோள்கள்


பகுப்பு:இந்தியப் புவியியல்
பகுப்பு:பாக்கித்தானின் புவியியல்
பகுப்பு:வங்காளதேசத்தின் புவியியல்
பகுப்பு:சமவெளிகள்
விந்திய மலைத்தொடர்

thumb|right|250px|இந்திய புவியமைப்பு

**விந்திய மலைத்தொடர்** இந்தியத் துணைக்கண்டத்தின் மேற்கு-மையப் பகுதியில் அமைந்துள்ள ஒரு மலைத்தொடர் ஆகும். தன்மை, அளவு ஆகியவற்றில் இது வட அமெரிக்காவின் அப்பலாச்சிய மலைகளை ஒத்தது எனச் சொல்லப்படுகிறது. இது இந்தியாவைப் புவியியல் அடிப்படையில் வட இந்தியா, தென்னிந்தியா என இரண்டாகப் பிரிக்கின்றது.

இதன் மேற்குப்பக்க முடிவு, குஜராத் தீவக்குறையின் கிழக்குப் பகுதியில், மத்தியப் பிரதேசம், ராஜஸ்தான் ஆகிய மாநிலங்களுடனான எல்லைகளுக்கு அருகில் அமைந்துள்ளது. இம்மலைத்தொடர் வடக்காகவும், கிழக்காகவும் சென்று மிர்சாப்பூருக்கு அண்மையில் கங்கை நதியை அணுகுகிறது. இம்மலைத்தொடரின் வடக்கிலும் மேற்கிலும் உள்ள பகுதிகள் விந்திய மலைத்தொடரினாலும், அராவலி மலைத்தொடரினாலும் மறைக்கப்பட்டு உள்ளதால் இவை வறண்ட பகுதிகளாக உள்ளன.

## சான்றுகள்

பகுப்பு:இந்திய மலைகள்
பகுப்பு:மலைத் தொடர்கள்
பகுப்பு:மத்தியப் பிரதேசப் புவியியல்
பகுப்பு:குஜராத்தின் புவியியல்
பகுப்பு:ராஜஸ்தான் புவியியல்
பகுப்பு:இந்திய மலைத்தொடர்கள்
1494

**1494** (**[[ரோம எண்ணுருக்கள்|MCDXCIV]]**) பழைய ஜூலியன் நாட்காட்டியில் ஒரு புதன்கிழமையில் ஆரம்பமான ஒரு சாதாரண ஆண்டு ஆகும்.

## நிகழ்வுகள்
* ஜனவரி 25 - இரண்டாம் அல்பொன்சோ நேப்பில்ஸ் மன்னனாக முடி சூடினான்.
* மே 3 - கொலம்பஸ் முதற்தடவையாக ஜமெய்க்காவை கண்ணுற்றார்.
* மே 4 - கிறிஸ்தோபர் கொலம்பஸ் ஜமெய்க்காவில் கால் பதித்தார்.
* மே 31 - ஆபிரிக்காவில் டெனரிஃப் தீவில் பழங்குடியினர் ஸ்பானிய ஆக்கிரமிப்புப் படைகளை எதிர்த்துப் போரிட்டு வெற்றி பெற்றனர்.
* ஜூன் 7 - ஸ்பெயினும் போர்த்துக்கல்லும் தாம் கண்டுபிடித்த புதிய உலகத்தைத் தமக்கிடையே பகிர்ந்து கொள்ள உடன்பாட்டை எட்டினர்.

## நாள் அறியப்படாதவை
* அபர்டீன் பல்கலைக்கழகம் ஆரம்பிக்கப்பட்டது.
* இரண்டாம் அம்டா செயோன் எதியோப்பியாவின் பேரரசனாக முடி சூடினான்.
* இரண்டாம் சேயோனுக்குப் பின்னர் நாவோட் எதியோப்பியாவின் பேரரசனாக முடி சூடினான்.
* இத்தாலியை பிரான்சின் எட்டாம் சார்ல்ஸ் மன்னன் முற்றுகையிட்டான்.

## பிறப்புகள்
* புரந்தரதாசர், கருநாடக இசை அறிஞர் (இ. 1564)

## இறப்புகள்

## 1494 நாற்காட்டி

## மேற்கோள்கள்

*
சோட்டா நாக்பூர் மேட்டுநிலம்

**சோட்டா நாக்பூர் மேட்டுநிலம்** என்பது கிழக்கு இந்தியாவிலுள்ள ஒரு மேட்டுநிலம் ஆகும். இது ஜார்க்கண்ட் மாநிலத்தில் பெரும்பகுதியையும், மேற்கு வங்காளத்தின் மேற்கு வர்த்தமான் மாவட்டம் மற்றும் ஒரிஸ்ஸா, பீகார், சட்டிஸ்கர் போன்ற மாநிலங்களின் சில பகுதிகளையும் உள்ளடக்குகின்றது. இம்மேட்டுநிலத்துக்கு வடக்கிலும், கிழக்கிலும் சிந்து-கங்கைச் சமவெளி,  அமைந்துள்ளது. மகாநதி ஆற்றின் நீரேந்து பகுதி தெற்குப் பகுதியில் அமைந்துள்ளது.

லோத் அருவி போன்ற பல அழகிய அருவிகள் இப் பகுதியில் உள்ளன. இங்கே காணப்படும் நிலக்கரிப் படிவுகள் தாமோதர் பள்ளத்தாக்குப் பகுதியில் அமைந்துள்ள தொழிற்சாலைகளுக்கு உதவியாக உள்ளது. சோட்டா நாக்பூர் மூன்று சிறிய மேட்டுநிலங்களால் ஆனது. இவை ராஞ்சி, ஹசாரிபாக், கோடர்மா என்பனவாகும். 700 மீட்டர் உயரத்தில் உள்ள ராஞ்சி மேட்டுநிலமே இவற்றுள் பெரியது. சோட்டா நாக்பூர் மேட்டுநிலத்தின் மொத்தப் பரப்பளவு சுமார் 65,000 சதுர கிலோமீட்டர்கள் ஆகும்.

இம் மேட்டுநிலத்தின் பெரும்பகுதி மலைக்காடாக உள்ளது. இது சோட்டா நாக்பூர் வறண்ட இலையுதிர் காட்டுச் சூழலியல் பகுதிக்குள் அடங்குகிறது. இது வங்காளப் புலிகள், ஆசிய யானைகள் என்பவற்றுக்கான மிகக் குறைவாக எஞ்சியிருக்கும் புகலிடங்களுள் ஒன்றாகும்.

## மேற்கோள்கள்

பகுப்பு:ஜார்க்கண்டின் புவியியல்
பகுப்பு:சத்தீஸ்கரின் புவியியல்
பகுப்பு:ஒடிசாவின் புவியியல்
பகுப்பு:மேற்கு வங்காளப் புவியியல்
பகுப்பு:இந்தியாவின் பீடபூமிகள்
சோட்டா நாக்பூர் வறண்ட இலையுதிர் காடு

**சோட்டா நாக்பூர் வறண்ட இலையுதிர் காடுகள்** கிழக்கு இந்தியாவில் உள்ள வெப்பவலய வறண்ட அகன்ற இலைக் காட்டுச் சூழலியல் பகுதி ஆகும். இது ஜார்க்கண்ட், ஒடிசா, சத்தீஸ்கர் ஆகிய மாநிலங்களின் பகுதிகளை உள்ளடக்கிய சோட்டா நாக்பூர் மேட்டுநிலப் பகுதியில் அமைந்துள்ளது. இக்காடு வரண்டது முதல் ஈரலிப்பானது வரை வேறுபட்டுக் காணப்படுகின்றது. சில பகுதிகளில் மூங்கில், மற்றும் புதர்களைக் கொண்ட புல்வெளிகளும் காணப்படுகின்றன. 
வங்காளப் புலிகள், ஆசிய யானைகள், கரடிகள் போன்ற வன விலங்குகள் இங்கே காணப்படுகின்றன.

## மேற்கோள்கள்


பகுப்பு:இந்தியப் புவியியல்
பகுப்பு:ஜார்க்கண்டின் புவியியல்
பகுப்பு:சத்தீஸ்கரின் புவியியல்
பகுப்பு:ஒடிசாவின் புவியியல்
லா சப்பல் நகர துணைப்பிரிவு

**லா சப்பல் நகர துணைப்பிரிவு** (*Quartier de La Chapelle*) பாரிஸ்சில் தமிழர்களின் வணிக நிறுவங்கள் குவிந்து காணப்படும் இடமாகும். மேற்குலக நாடுகள் வேறு எங்கும் காணக் கிடைக்காதவாறு தொகையான தமிழர் சிறு வணிகங்கள் இங்கு அடுக்கடுக்காக இருக்கின்றன. 10 தொகுதிகளுக்கு மேலாக இவ்வாறு கடைகள் அடுக்கடுக்காக இருக்கின்றன. இதனால் இதை குட்டித் தமிழீழம் என்றும் சிலர் அழைப்பதுண்டு. இந்த வணிகங்கள் கடந்த 30 ஆண்டுகளுக்குள் இங்கு புகலிடம் வந்த ஈழத்தமிழர்களாலும், பிரேஞ்சு கொலனியாக இருந்த பாண்டிச்சேரியில் இருந்து வந்த தமிழர்களாலும் நடாத்தப்படுகின்றன.

லா சப்பல் வீதிகளில் தமிழர்கள், குறிப்பாக தமிழ் இளையோர் அங்காங்கே கூடிக் கதைப்பதை பாக்கலாம்.

அனேக வணிகக் கடைகளில் புலிகள் சுவரொட்டிகள் காணப்படுகின்றன.

## மேற்கோள்கள்

பகுப்பு:பிரான்சு
பகுப்பு:பிரான்சியத் தமிழர்
இராவல்பிண்டி

**இராவல்பிண்டி** (*Rawalpindi*) என்பது பாகித்தானின் பஞ்சாப் மாகாணத்தில் உள்ள இராவல்பிண்டி மாவட்டத்தின் நிர்வாகத் தலைமையிட நகரமாகும். நாட்டின் தலைநகரமான இசுலாமாபாத்துக்கு அருகில்    இராவல்பிண்டி நகரமும் அமைந்துள்ளது, இவ்விரண்டு நகரங்களும்  பாகித்தானின் இரட்டை நகரங்கள் என அழைக்கப்படுகின்றன. வலுவான சமூக பொருளாதார இணைப்புகளால் இவ்விரு நகரங்களும் இணைக்கப்பட்டுள்ளன. மொத்த மக்கள் தொகை அடிப்படையில் இராவல்பிண்டி பாக்கித்தானின் நான்காவது பெரிய நகரமாகும்.  இசுலாமாபாத் இராவல்பிண்டி என்ற பெருநகரப் பகுதி நாட்டின் மூன்றாவது பெருநகரப் பகுதியாகக் கருதப்படுகிறது. 

## மேற்கோள்கள்

பகுப்பு:பாகிஸ்தான் நகரங்கள்
பகுப்பு:பஞ்சாப் (பாகிஸ்தான்)
பகுப்பு:இராவல்பிண்டி மாவட்ட நகரங்களும், ஊர்களும்
பகுப்பு:முன்னாள் தேசிய தலைநகரங்கள்
பகுப்பு:பஞ்சாப் (பாகிஸ்தான்) மாகாணத்தின் நகரங்கள்
ஆரவல்லி மலைத்தொடர்

[thumb|240px|[இராஜஸ்தான் மாநிலத்தில் காணப்படும் ஆரவல்லி மலைத்தொடரின் ஒரு பகுதி]]
thumb|right|250px|இந்திய மலைத்தொடர்கள்
**ஆரவல்லி மலைத்தொடர்** (**Aravalli Range**) மேற்கு இந்தியாவில் உள்ள ஒரு மலைத்தொடர் ஆகும். இது ராஜஸ்தான் மாநிலத்துக்குக் குறுக்கே வடகிழக்கிலிருந்து தென்மேற்காகச் சுமார் 300 மைல்கள் நீளமாக அமைந்துள்ளது. இதன் வடக்கு முனை தனித்தனியான குன்றுகளாகவும், பாறை முகடுகளாகவும் ஹரியானா மாநிலத்துக்குள் தொடர்ந்து டெல்லிக்கு அண்மையில் முடிவுறுகிறது. இதிலுள்ள மிக உயர்ந்த சிகரம் அபு மலையில் அமைந்துள்ள குரு சிகரம் ஆகும். 5653 அடி (1723 மீட்டர்) உயரமான இச் சிகரம் தொடரின் தென்மேற்குப் பகுதியில் குசராத்து மாநிலத்தில் உள்ள ஆரவல்லி மாவட்டடத்தில் உள்ளது. உதய்ப்பூர் நகரமும் அதன் ஏரியும் இம் மலைத்தொடரின் தென்புறச் சரிவில் அமைந்துள்ளது.

## மேற்கோள்கள்


பகுப்பு:ராஜஸ்தான் புவியியல்
பகுப்பு:இந்திய மலைத்தொடர்கள்
பகுப்பு:இந்திய மலைகள்
மின்மயம்

ஒரு பகுதிக்கு மின்சத்தியை வழங்க தேவையான கட்டமைப்புகளை உருவாக்குவதும், மின்சக்கதியை வழகுவதும் **மின்மயம்** ஆகும்.  இதை **மின்மயமாக்கம், மின்மயமாக்கல்** என்றும் கூறலாம்.  குறிப்பாக ஒரு பகுதியின் electric grid கட்டமைத்து, அதை மின் உற்பத்தி நிலையங்களின் grid இணைப்பதை இது சுட்டுகின்றது.  கிராமப் புறங்களில் solar panels, wind turbines கொண்டு மின் உற்பத்தி செய்து விநோகிக்க வேண்டியும் இருக்கும்.

ஒரு நாட்டின் தொழில்மயமாக்கத்தை அல்லது வளர்ச்சியை அது எவ்வளவு மின்மயமாக்கப்படிருக்கின்றது என்பது ஒரு அளவுக் காரணியாக இருக்கின்றது.

## இவற்றையும் பாக்க
* :en:Indian states ranking by households having electricity

பகுப்பு:மனித மேம்பாட்டுச் சுட்டெண்
பகுப்பு:மின்னியல்
பெசாவர்

**பெஷாவர்**, பாகிஸ்தானின் கைபர் பக்துன்வா மாகாணத்தின் தலைநகரமும், முன்னர் நடுவண் நிர்வாகத்தில் பழங்குடிப் பகுதிகளின் நிர்வாகத் தலைநகரமும் ஆகும். . "பெஷாவர்" என்றால் பாரசீக மொழியில் "உய‌ர‌மான‌ கோட்டை" என்று அர்த்த‌மாகும். இந்நகரின் மொத்த‌ மக்க‌ள் தொகை 3 மில்லியன் ஆகும்.

கனிஷ்கர், **புருஷபுரம்** என்னும் (தற்கால பெஷாவர்) நகரை உருவாக்கி அதைத் தன் தலைநகராக அறிவித்தார். கனிஷ்கரின் இரண்டாவது தலைநகராக மதுரா விளங்கியது 
## இதனையும் காண்க
* கனிஷ்கரின் தூபி
* கனிஷ்கர் பேழை
## மேற்கோள்கள்


பகுப்பு:கைபர் பக்துன்வா மாகாணம்
பகுப்பு:பாகிஸ்தான் நகரங்கள்
பகுப்பு:வடமேற்கு எல்லைப்புற மாகாணம்
பகுப்பு:நடுவண் நிர்வாகத்தில் பழங்குடிப் பகுதிகள்
பகுப்பு:இந்திய வரலாறு
2008 கோடைக்கால ஒலிம்பிக் தடகள விளையாட்டுகள்

2008 ஒலிம்பிக் தடகள விளையாட்டுகள், சீனாவின் பெய்ஜிங் தேசிய விளையாட்டுத் திடலில் 15 ஆகஸ்டு 2008 முதல் 24 ஆகஸ்டு 2008 வரை நடைபெற்றன. தடகள விளையாட்டுகளில் 47 பிரிவுகளில் போட்டிகள் நடத்தப்பட்டன.
** *[[ஓட்டம்]]*
*** 100 மீ ஆண்கள் வேக ஓட்டம்
*** 100 மீ பெண்கள் வேக ஓட்டம்
*** 200 மீ ஆண்கள் வேக ஓட்டம்
*** 200 மீ பெண்கள் வேக ஓட்டம்
*** 400 மீ ஆண்கள் வேக ஓட்டம்
*** 400 மீ பெண்கள் வேக ஓட்டம்
*** 800 மீ ஆண்கள் மத்திய தூர ஓட்டம்
*** 800 மீ பெண்கள் மத்திய தூர ஓட்டம்
*** 1500 மீ ஆண்கள் மத்திய தூர ஓட்டம்
*** 1500 மீ பெண்கள் மத்திய தூர ஓட்டம்
*** 5000 மீ ஆண்கள் தூர ஓட்டம்
*** 5000 மீ பெண்கள் தூர ஓட்டம்
*** 10000 மீ ஆண்கள் தூர ஓட்டம்
*** 10000 மீ பெண்கள் தூர ஓட்டம்
*** 100 மீ பெண்கள் தடை தாண்டும் ஓட்டம்
*** 110 மீ ஆண்கள் தடை தாண்டும் ஓட்டம்
*** 400 மீ பெண்கள் தடை தாண்டும் ஓட்டம்
*** 400 மீ ஆண்கள் தடை தாண்டும் ஓட்டம்
*** 4 x 100 மீ ஆண்கள் அஞ்சல் ஓட்டம்
*** 4 x 100 மீ பெண்கள் அஞ்சல் ஓட்டம்
*** 4 x 400 மீ ஆண்கள் அஞ்சல் ஓட்டம்
*** 4 x 400 மீ பெண்கள் அஞ்சல் ஓட்டம்
* நெடுமுப்போட்டிகள் (2)
* தற்கால ஐந்திறப்போட்டிகள் (2)

## மேற்கோள்கள்

தடகள விளையாட்டுகள்
பகுப்பு:தடகள விளையாட்டுகள்
தனி மனித வருமானம்

ஒரு நாட்டின் அல்லது ஒரு ஆட்சிப் பகுதியின் மொத்த தேசிய உற்பத்தி அங்கு வாழும் அனைவருக்கும் சமமாக பிரிக்கப்பட்டால் ஒருவர் எவ்வளவு பெறுவார் என்பதை சுட்டும் ஒரு பொருளாதார அளவுகோலே** தனி மனித வருமானம்** ஆகும்.  இது மக்களிடையே இருக்கும் ஏற்றத் தாழ்வை கணக்கில் எடுக்காததால் மிகவும் மட்டுப்படுத்தப்பட ஒரு அளவுகோலே.  எனினும் மொத்த அளவுடன் ஒப்புடுகையில் இது கூடிய துல்லியம் தரக் கூடியது.  எடுத்துக்காட்டாக மொத்த தேசிய உற்பத்தி (nominal) இந்தியா $1,098,945 மில்லியன் தொகையுடன் 12 இடமாக வருகிறது.  தனி மனித வருமானத்தை கருத்தில் கொள்ளும் பொழுது 965 டொலர்களுடன் 135 இடத்துக்கு வருகிறது.

பகுப்பு:மனித மேம்பாட்டுச் சுட்டெண்
விற்கலை

ஒரு வில்லாளன் பிரேசிலில் நடந்த விளையாட்டு போட்டியில், கலந்து கொள்கிறார்|thumb|200px

வில்லின் நாணில் அம்பை ஏற்றி எய்வது **அம்பெய்தல்** என்னும் **விற்கலை** அல்லது **வில்வித்தை** (*archery*) ஆகும். தொடக்க காலத்தில் அம்பை எய்து விலங்குகளை மக்கள் வேட்டையாடினர். போரிலும் வில்லம்பு முக்கிய கருவியாக விளங்கியது. வில்லைத் தனுசு என்னும் வடசொல்லால் வழங்குவர். தற்காலத்தில் அம்பெய்தல் ஒலிம்பிக் விளையாட்டுகளில் ஒன்றாக விளங்கிவருகிறது.

## பன்னாட்டு விற்கலைப் போட்டி
உலக விற்கலை இணையம், சுவிட்சர்லாந்து நாட்டு லவ்சேனி நகரைத் தலைமை இடமாகக் கொண்டு இயங்கிவருகிறது. அதில் 140 உறுப்பு-நாடுகள் உள்ளன. பன்னாட்டு ஒலிம்பிக் குழு இதற்கு ஒப்புதல் அளித்துத் தன் குழுவில் இணைத்துக்கொண்டுள்ளது.

## ஒலிம்பிக் விற்கலைப் போட்டி
ஒலிம்பிக் விளையாட்டில் 1900 ஆம் ஆண்டு முதல் விற்கலை விளையாட்டு இடம்பெற்று வருகிறது. கொரிய ஆண், பெண் போட்டியாளர்கள் இதில் முன்னணியில் திகழ்கின்றனர். 2012 லண்டன் ஒலிம்பிக்கிலும் இந்த முன்னிலை தொடர்ந்தது.

## சங்ககால வில்

சங்க காலத்தில் விற்கலை பெரும் போர்க்கலையாக கருதப்பட்டது, பல வகையான அம்பெய்தல் முறையும் பின்பற்றப்பட்டதாக தெரிகிறது. சங்ககாலத்தில் வில்லம்பு சிறுவர்களின் விளையாட்டுகளில் ஒன்றாகவும், வேட்டையாடும் கருவியாகவும், போர்க்கருவியாகவும் பயன்பட்டது.

### சிறுவர் வில்
வேட்டுவரின் சிறுவர்கள் வலார் என்னும் சிம்புகளை வளைத்து வில் செய்துகொண்டனர். ஊகம் என்னும் நாணாத்தட்டையால் அம்பு செய்துகொண்டனர். கூர்மைக்காக அந்த அம்பின் நுனியில் சப்பாத்தி முள்ளைச் செருகிக்கொண்டனர். இந்த வில்லைக்கொண்டு வேட்டையாட அவர்கள் வேலிப்பருத்தி படர்ந்திருக்கும் வேலிக்குள் மேயும் கருப்பை என்னும் காட்டெலிக்குக் குறி வைத்துத் தேடிக்கொண்டிருந்தனர்.

### வல்வில் வேட்டம்
வல்வில் வேட்டம் என்பது வில்லாண்மையைக் காட்டும் தொடர். சங்கப்பாடல்களில் **வல்வில்** தொடரால் பல்வேறு அரசர்கள் சிறப்பிக்கப்பட்டுள்ளனர். 

## மேற்கோள்கள்

## வெளி இணைப்புகள்

* 
* Paralympic archery at International Paralympic Committee web site
* USA Archery is the National Governing Body


பகுப்பு:போட்டி
பகுப்பு:மிகுநுட்ப விளையாட்டுகள்
பகுப்பு:ஒலிம்பிக் விளையாட்டுகள்
பகுப்பு:போர் திறன்கள்
நர்மதைப் பள்ளத்தாக்கு வறண்ட இலையுதிர் காடுகள்

thumb|நர்மதைப் பள்ளத்தாக்கு வறண்ட இலையுதிர் காடுகள்
**நர்மதைப் பள்ளத்தாக்கு வரண்ட இலையுதிர் காடுகள்** மத்திய இந்தியாவில் உள்ள வெப்ப வலய, துணை வெப்பவலய வறண்ட அகன்ற இலைக் காடுகள்  சூழலியல் மண்டலம் ஆகும். இச் சூழலியல் மண்டலத்தின் பெரும்பகுதி மத்தியப் பிரதேசத்தில் உள்ளது. எனினும் இதன் பகுதிகள் சட்டிஸ்கர், மகாராஷ்டிரா, உத்தரப் பிரதேசம் ஆகிய மாநிலங்களிலும் உள்ளன.

## அமைவு
நர்மதைப் பள்ளத்தாக்கு வரண்ட இலையுதிர் காடுகள், கீழ் நர்மதை ஆற்றுப் பள்ளத்தாக்கு, சூழவுள்ள மேட்டுநிலங்கள் ஆகியவற்றில் 169,900 சகிமீ (65,600 சதுரமைல்) பரப்பளவில் அமைந்துள்ளன. நர்மதை ஆற்றுப் பள்ளத்தாக்கு கிழக்கு-மேற்காக அமைந்த, தட்டையான அடியையுடைய ஒரு பள்ளத்தாக்கு ஆகும். இது இரண்டு மேட்டுநிலங்களைப் பிரிக்கின்றது. விந்திய மலைத்தொடர் நர்மதைப் பள்ளத்தாக்கின் வடக்கு எல்லையாகும். இம் மலைத்தொடர், நர்மதைப் பள்ளத்தாக்கை மால்வா மேட்டுநிலம், புந்தேல்கண்ட் உயர்நிலம் ஆகியவற்றிலிருந்து பிரிக்கிறது. நர்மதைப் பள்ளத்தாக்கின் தெற்கு எல்லையில் உள்ள சத்புரா மலைத்தொடர் இப் பள்ளத்தாக்கை தக்காண மேட்டுநிலத்தில் இருந்து பிரிக்கிறது. இச் சூழலியல் மண்டலம் சத்புராவின் மேற்குப் பகுதியையும் உள்ளடக்கியிருப்பதோடு, தென்கிழக்கு நோக்கி மேற்குத் தொடர்ச்சி மலையின் கிழக்குப் பகுதியோரம் விரிவடைகிறது.

இச் சூழலியல் மண்டலத்தின் மழைவீழ்ச்சி பருவகாலத்தை ஒட்டியது. ஏழு தொடக்கம் எட்டு மாதகால வறண்ட பருவகாலத்தைத் தொடர்ந்து, ஜூன் - செப்டெம்பர் மாத காலப்பகுதியில் தென்மேற்குப் பருவப் பெயர்ச்சிக் காற்றினால் மழை பெய்கிறது. இம் மழைவீழ்ச்சி சராசரியாக ஆண்டுக்கு 1,200 - 1,500 மிமீ அளவு உள்ளது. நீண்ட வறண்ட காலத்தில் நீர் இழப்பைத் தவிர்ப்பதற்காகப் பல மரங்கள் தங்கள் இலைகளை உதிர்த்துவிடுகின்றன.

## மேற்கோள்கள்


பகுப்பு:மத்தியப் பிரதேசப் புவியியல்
பகுப்பு:சத்தீஸ்கரின் புவியியல்
பகுப்பு:மகாராட்டிரப் புவியியல்
குரு சிகரம்

**குரு சிகரம்** (*Guru Shikhar*) இந்தியாவின் ராஜஸ்தான் மாநிலத்தில் அமைந்துள்ள ஒரு மலைச்சிகரம் ஆகும். 5,676 அடி (1722 மீட்டர்) உயரத்தைக் கொண்டுள்ள இது ராஜஸ்தானில் மிகக் கூடிய உயரமான இடமாகும். இது அபு மலைத்தொடர் இருந்து 15 கிலோமீட்டர் தொலைவில் அமைந்துள்ளது. இச் சிகரத்தில் இருந்து அபு மலையினதும், அதன் சுற்றாடலினதும் அழகிய காட்சியைக் காணமுடியும். இதன் உச்சியில் தத்தாத்ரேயர் என்னும் பெயரில் விஷ்ணுவுக்குக் கோயில் ஒன்றும் அமைந்துள்ளது.


पंडितजीPanditji.jpg|குரு சிகரத்தின் மேலுள்ள சிறு குகையின் நுழைவாயில்
Guru Shikhar 2015.jpg|அபு மலையின் உச்சியிலிருந்து காணப்படும் காட்சி


## தரவுகள்

பகுப்பு:இந்தியப் புவியியல்
பகுப்பு:இராஜஸ்தான்
பகுப்பு:ராஜஸ்தான் புவியியல்
பகுப்பு:இந்தியாவில் உள்ள மலை வாழிடங்கள்
பகுப்பு:இந்திய மாநிலங்களின் உயர்ந்த சிகரங்கள்
குவகாத்தி

**குவகாத்தி** (*Guwahati*, ) இந்தியாவின் அசாம் மாநிலத்தில் உள்ள காமரூப் மாவட்டத்தில்  பெரிய நகரமாகும்.  பிரம்மபுத்திரா ஆற்றின் கரையில் அமைந்துள்ள குவகாத்தி, வடகிழக்கு இந்தியாவில் மிக‌ப்பெரிய நகரமாக‌க் ‌க‌ருதப்‌ப‌டுகின்றது. இது 'வடகிழக்கு இந்தியாவுக்கு நுழைவாயில்' என்று அழைக்கப்படுகிறது.  சுமார் 61 உறுப்பினர்கள் மாநகராட்சி சபைக்கு தேர்ந்து எடுக்கப்படுகிறார்கள். குவகாத்தி மாநகர அமைப்பை குவகாத்தி மாநகராட்சி நிர்வகிக்கிறது.

## மக்கள்தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின் படி, கவுகாதி மாநகராட்சியின் மக்கள்தொகை 1,116,267 ஆகும்.

## காமாக்யா கோவில்
இங்கு நீலாச்சல் மலைகளில் உள்ள காமாக்யா கோவில் சக்தி பீடங்களில் தலைமையானதும் முக்கியமானதுமாகும். மேலும் இது வடகிழக்கு மாநிலங்களில் உள்ள புகழ்பெற்ற இந்துக் கோவிலாகும்.

## வரலாறு

## இதனையும் காண்க
* அசாம் மாநில அருங்காட்சியகம், குவகாத்தி
* தேச்பூர்
* சராய்காட்
* வர்மன் அரசமரபு
* சில்சார்
* இயோர்காட்டு
* நகோன்
* திப்ருகார்
* போங்கைகாவொன்
* ரங்கியா
* நல்பாரி

## மேற்கோள்கள்


## வெளி இணைப்புகள்

* 
* 

பகுப்பு:அசாம் மாநிலத்திலுள்ள ஊர்களும் நகரங்களும்
பகுப்பு:அசாமிலுள்ள மாநகரங்கள்
பகுப்பு:காமரூப் மாநகர மாவட்டம்
சோதிர்லிங்க தலங்கள்

**சோதிலிங்கம்** (*Jyotirlinga*) என்பது இந்துக் கடவுளான சிவனை வணங்குவதற்குரிய வடிவங்களுள் ஒன்று. இது *ஒளிமயமான லிங்கம்* என்னும் பொருள் தருவது. இந்தியாவில் 12 சோதிலிங்கத் திருத்தலங்கள் உள்ளன. திருவாதிரை நட்சத்திர நாளில் சிவன் தன்னை சோதிலிங்க வடிவில் வெளிப்படுத்தியதாக இந்துக்கள் நம்புகின்றனர். இதனால் திருவாதிரை நாள் சோதிலிங்கத்தை வணங்குவதற்கு உரிய சிறப்பு நாளாகக் கருதப்படுகிறது. பொதுவாக சோதிலிங்கத்துக்கும், பிற லிங்கங்களுக்கும் இடையே எவ்வித தோற்ற வேறுபாடுகளும் தெரிவதில்லை. எனினும், உயர்ந்த ஆன்மீக நிலையை அடைந்தவர்கள் புவியைத் துளைத்துக் கிளம்பும் தீப்பிழம்பாக சோதிலிங்கத்தைக் காண்பார்கள் என்பது இந்துக்களின் நம்பிக்கை.

## இந்தியாவில் உள்ள ஜோதிர்லிங்கத் தலங்கள்
# சோம்நாத், பிரபாச பட்டணம், கிர் சோம்நாத் மாவட்டம், குஜராத்.
# ஸ்ரீசைலம் மல்லிகார்ஜுனர் கோயில், ஸ்ரீசைலம், ஆந்திரப் பிரதேசம்.
# மகாகாலேஸ்வரர் கோயில், உஜ்ஜைன், மத்தியப் பிரதேசம்
# ஓங்காரேஸ்வரர் கோயில், மத்தியப் பிரதேசம்.
# கேதார்நாத் கோயில், உத்தராகண்டம்
# பீமாசங்கர் கோயில், சகாயத்திரி, மகாராஷ்டிரா.
# காசி விஸ்வநாதர் கோயில், வாரணாசி, உத்தரப் பிரதேசம்.
# திரிம்பகேஸ்வரர் கோயில், நாசிக், மகாராஷ்டிரா.
# வைத்தியநாதர் கோயில், தேவ்கர், ஜார்க்கண்ட்.
# நாகேஸ்வரர் கோயில், துவாரகை, குஜராத்.
# இராமேஸ்வரம், தமிழ்நாடு
# கிரிஸ்னேஸ்வரர் கோயில், ஔரங்கபாத், மகாராஷ்டிரா.

## இவற்றையும் பார்க்கவும்
* முக்தி குப்தேஷ்வர் மந்திர் (சிட்னி)

## சான்றுகள்

## வெளி இணைப்புகள்
* சோதிலிங்கக் கோயில்கள் 

பகுப்பு:இந்துக் கோயில்கள்
பகுப்பு:இந்து யாத்திரைத் தலங்கள்
பகுப்பு:சோதிலிங்க சிவன் கோயில்கள்
பகுப்பு:சிவன் கோயில்கள்
ஸ்ரீசைலம் மல்லிகார்ஜுனர் கோயில்

**திருப்பருப்பதம்** (**ஸ்ரீசைலம் மல்லிகார்ச்சுனேசுவரர் கோயில்**) (Mallikarjuna Jyotirlinga) என்பது தேவாரப் பாடல் பெற்ற தலங்களில் வட நாட்டுத் தலங்களில் ஒன்றாகும். இது சம்பந்தர், அப்பர், சுந்தரர் மூவரதும் பாடல் பெற்ற தலமாகும். இத்தலம் ஆந்திர மாநிலத்தின் நந்தியால் மாவட்டத்தில் அமைந்துள்ள நல்லமலைக் குன்றில் அமைந்துள்ளது.  ஸ்ரீசைலம் என்றும் அழைக்கப்படும் இது  கிருஷ்ணா நதியின் கரையில் அமைந்துள்ளது. இது மல்லிகார்ஜுன சுவாமிக்காக அமைக்கப்பட்டது. இத்தலத்தில் நந்தி தேவர் தவம் செய்து இறைவனைச் சுமக்கும் ஆற்றல் பெற்றார் என்பது தொன்நம்பிக்கை. பன்னிரு ஜோதிர் லிங்கத் தலங்களுள் ஒன்றாகும்.

மேலும் இங்குள்ள பிரம்மராம்பிகை அம்பாள் சன்னதி 51 சக்தி பீடங்களில் மற்றும் 18 மகா சக்தி பீடங்களில்  தேவியின் கழுத்துப் பகுதி விழுந்த பீடமாகவும் போற்றப்படுகிறது.

## தோற்றம்
ஸ்ரீசைலம் மகாபாரதத்திலும், புராணங்களிலும் குறிப்பிடப்பட்டுள்ளது. கந்த புராணத்தில் சிறீசைல காண்டம் என்னும் அத்தியாயம் ஒன்று உண்டு. இது இக் கோயில் மிகப் பழங்காலத்திலேயே தோன்றியதற்குச் சான்றாக அமைகின்றது. அத்துடன் பொ.ஊ. 7–9 ஆம் நூற்றாண்டுகளில் வாழ்ந்த தமிழ் நாயன்மார்கள் இக் கோயிலைப் பாடியுள்ளனர். ஆதிசங்கரர் இங்கு வந்ததாகவும் இங்கேயே தனது சிவானந்த லகரி என்னும் சமஸ்கிருத நூலை எழுதியதாகவும் சொல்லப்படுகிறது. மராட்டிய மன்னர் சத்ரபதி சிவாஜி ஒரு அம்பாள் பக்தர் ஆவார், அம்பிகையை வணங்கி அவரிடம் பெற்ற வாளைக் கொண்டு அவர் எதிரிகளை அழித்து தன் தர்ம ராஜ்ஜியத்தை நிலைநாட்டினார் அதன் நினைவாக பிரம்மராம்பிகை அம்மன் கோவிலின் வடக்குப்புற கோபுரத்தை 1677இல் கட்டினார், எனவே இன்றளவும் அது சிவாஜி கோபுரம் என்றே அழைக்கப்படுகிறது. வீர சிவாஜிக்கு பிரம்மராம்பிகை அளித்த வாள் இன்றளவும் பாதுகாக்கப் படுகிறது.

## கோயில் அமைப்பு

இக்கோயிலானது 20 அடி உயரமும், 2121 அடி நீளமுடைய கோட்டைச் சுவர் போன்ற திருச்சுற்று மதில்களைக் கொண்டுள்ளது. இந்த மதிற்சுவரின் வெளிப்புறத்தில் நான்குபுறங்களிலும் ஏராளமான புடைப்புச் சிற்பங்கள் செதுக்கப்பட்டுள்ளன. இவை  குதிரைகள், யானைகள், ஒட்டகங்கள், போர்க்காட்சிகள், பார்வதி திருமணம், அர்சுணன் தவம், சந்திரவதி கதை, மார்கண்டேயன் கதை, தட்சனின் யாகம், சிவதாண்டவம், கஜாசுர சம்காரம், சிபிசக்கரவர்த்தி கதை, தேவரும் அசுரரும் பாற்கடலைக் கடைதல், கண்ணப்பர் கதை, மகேசுவரர் விசுவரூபம், மகிடாசுரமர்தினி போன்ற பல சிற்பங்களைக் கோண்டதாக உள்ளன. 

கோயிலின் நான்கு புறங்களிலும் நான்கு கோபுரங்கள் உள்ளன. கிழக்குப்புறமுள்ள கோபுரம் கிருஷ்ணதேவராயராயரால் கட்டப்பட்டதால் அவர் பெயராலேயே கிருஷ்ணதேவராயர் கோபுரம் என அழைக்கப்படுகிறது. வடக்குப்புற கோபுரமானது சத்ரபதி சிவாஜியால் 1677இல் கட்டப்பட்டதால் சிவாஜி கோபுரம் என அழைக்கப்படுகிறது. மேற்குப்புற கோபுரமானது கோயில் நிர்வாகத்தால் 1966 இல் கட்டப்பட்டு பிரம்மானந்தராயா கோபுரம் என பெயரிடப்பட்டது. இவற்றின் மையத்தில் மல்லிகார்சுனர் கருவறை உள்ளது. இதன்மீது உள்ள விமானமானது காக்கத்திய மன்னரான கணபதியின் சகோதரியான *மைலம்மா தேவி*யால் கட்டப்பட்டதாக அவரது கல்வெட்டின்வாயிலாக அறியப்படுகிறது. மல்லிகார்சுனர் சந்நிதிக்கு மேற்கில் சந்திரமாம்பா சந்நிதியும், கிழக்கே இராசராசேசுவரி சந்நிதிகளும் உள்ளன.

## மேற்கோள்கள்

பகுப்பு:சோதிலிங்க சிவன் கோயில்கள்
பகுப்பு:இந்தியத் தொல்லியற்களங்கள்
பகுப்பு:தேவாரம் பாடல் பெற்ற சிவன் கோயில்கள்
பகுப்பு:சக்தி பீடங்கள்
பகுப்பு:நந்தியால் மாவட்டம்
தமிழ்ப் பேச்சு எங்கள் உயிர் மூச்சு

**தமிழ்ப் பேச்சு எங்கள் உயிர்** மூச்சு விஜய் தொலைக்காட்சியில் இடம்பெறும் ஒரு தமிழ் மொழிப் போட்டி நிகழ்ச்சியாகும்.  தமிழ்நாட்டின் சிறந்த பேச்சாளர்களை அடையாளம் காண்பதே நிகழ்ச்சியின் நோக்கங்களில் ஒன்று.  இந்தப் போட்டி சனவரி 2009 முடிவடைந்தது. அரை இறுதிச் சுற்றுக்கு விசயன், அருள் பிரகாச், அபிராமி ஆகியோர் தேர்வு பெற்றனர்.  இறுதிச் சுற்றுக்கு விசயன், அருள் பிரகாச் ஆகியோர் தேர்வு பெற்றனர். இதில் விசயன் வெற்றி பெற்றார். வன்னியில் ஈழத் தமிழர் படும்பாடு பற்றி விசயன் உணர்ச்சிபூர்வமாக பேசியது இங்கு குறிப்பிடத்தக்கது. 

போட்டியின் வெற்றியாளர் ஐந்து இலட்சம் இந்திய ரூபாய்கள் பரிசு பெற்றார்.  

இந்தப் போட்டி பல சுற்றுக்களாக நடைபெற்றது:  
* ஒரு தலைப்பில் பேசல்
* இலக்கியச் சுருக்கம் 
* வாதம் - விவாதம்
* தமிழ் உரையாடல் 
* பழமொழிக் குட்டிக்கதை 
* காட்சிக்கு பேச்சு சுற்று
* ஓவியச் சுற்று
* அரசியல் விவாத மேடை
* மக்கள் மனசு சுற்று
* மரபுக்/புதுக் கவிதைச் சுற்று
* தமிழிசைச் சுற்று
* இறுதிச் சுற்று (தமிழர் நேற்று, இன்று, நாளை)
* இறுதிச் சுற்று 

இந்தப் போட்டிக்கு நடுவராக "தமிழ்க் கடல்" என்று போற்றப்படுபவரான நெல்லைக் கண்ணனும் வேறு ஒரு தமிழறிஞரும் உள்ளார்கள்.  நெல்லை கண்ணன் இலக்கிய இலக்கணத் தவறுகளை ஆணித்தரமாக சுட்டிக்காட்டினாலும், அவ்வப்பொழுது தனது கருத்துக்களையும் தீவிரமாக பங்களிப்பாளர்களிடம் முன்வைக்கிறார் என்ற குற்றச்சாட்டும் உண்டு.

இந்தப் போட்டி நிகழ்ச்சி, தமிழ்நாட்டிலும் உலகத் தமிழரிடமும் நல்ல வரவேற்பைப் பெற்றுள்ளது.  

## இவற்றைப் பார்க்க
* விஜய் தொலைக்காட்சி நிகழ்ச்சிகளின் பட்டியல்

## மேற்கோள்கள்


## வெளி இணைப்புகள்
* விஜய் டிவி யூ ட்யுப்
* விஜய் டிவி வலையகம்

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழறிவுப் போட்டித் தொலைக்காட்சி நிகழ்ச்சிகள்
பகுப்பு:தமிழ்ப் பேச்சுப் போட்டிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2000ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2008 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2009 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
லாக்கி

**லாக்கி** (*Laki* அல்லது *லக்காகீகார்*) என்பது தெற்கு ஐஸ்லாந்தில் உள்ள ஓர் எரிமலை ஆகும்.

கிபி 934 இல் லாக்கி மலைத்தொடர் மிகப்பெரும் அளவில் தீக்கக்கியதில் 19.6 கி.மீ.³ (4.7 மைல்³) லாவாக்களை வீசியது.

1783-1784 காலப்பகுதியில் மீண்டும் இது தீக்கக்கியது. அப்போது கிட்டத்தட்ட 14 கி.மீ.³ (3.6 மைல்³) லாவாக்களையும் நச்சு புளோரீன்/கந்தக ஈரொக்சைட்டுக்களை வீசியதில் அப்பகுதியில் 50 விழுக்காடு கால்நடைகள் இறந்தன. இதனால் எழுந்த வறட்சி மற்றும் வறுமை காரணமாக சுமார் 9,000 பேர் கொல்லப்பட்டனர்.

## வெள் இணைப்புகள்
* லாக்கி படிமங்களும் தகவல்களும்  
* லாக்கி எரிமலை பற்றிய தகவல்கள்

பகுப்பு:எரிமலைகள்
பகுப்பு:ஐசுலாந்து
பகுப்பு:ஐசுலாந்து எரிமலைகள்
டியூரோன்

ஏஎம்டி **டியூரோன்** கணினியின் x86 அறிவுறுத்தல்களுக்கு ஒத்திசைவான ஏஎம்டியினால் உற்பத்திசெய்யப்பட்ட புரோசசர்கள் ஆகும். 19 ஜூன் 2000 இல் அறிமுகப்படுத்தப்பட்ட புரோசர்கள் ஏஎம்டி அத்லோன் ரக புரோசசர்கள் மற்றும் இதன் போட்டியாளர்களான இண்டெல் பெண்டியம், செலிரோன் ரக புரோசர்களுக்கு ஓர் மாற்றீடாக அறிமுகம் செய்யப்பட்டது. டியூரோன் புரோசசரின் உற்பத்தியானது 2004 ஆம் ஆண்டு இடைநிறுத்தப்பட்டது. இதைத் தொடர்ந்து செம்ப்ரோன் புரோசர்கள் அறிமுகம் ஆனது.

## வரலாறு
டியூரோன் புரோசர்கள் அத்லோன் புரோசர்களுடன் பின் ஒத்திசைவானது (pin-compatible) அதாவது அத்லோன் புரோசசர் போடும் மதர்போட்டிலேயே டியூரோன் ரக புரோசசரையும் போட்டுக் கொள்ளலாம். ஆரம்பத்தில் அறிமுகமாக டியூரோன் FSB புரோசசர் நொடிக்கு 100 மெகாஹேட்ஸ் வேகத்திலேயே வேலைசெய்தது. பின்னர் வந்த 133 மெகாஹேட்ஸ் வேகத்தை ஆதரித்தாலும் அத்லோன் புரோசர்கள் FSB இல் நொடிக்கு 166 மற்றும் 200 வேகத்தில் இயங்கின. ஆரம்பத்தில் வந்த டியூரோன் புரோசசர் ஸ்பிட்பயர் கோர் இல் இயங்கியது அது நொடிக்கு 600 மெகாஹேட்ஸ் வேகத்தில் இருந்து 950 மெகாஹேட்ஸ் வரை இயங்கியது.

டியூரோனுக்கும் அத்லோன் புரோசருக்கும் பிரதான வேறுபாடாக அதிவேக காஷ் நினைவகம் ஆகும். டியூரோன் புரோசரில் 64 கிலோபைட் ஆக இருந்த நினைவகம் அத்லோனில் 256 கிலோபைட் ஆகவோ அல்லது 512 கிலோபைட் ஆகவோ இருந்தது. இது இண்டெல் செலிரோன் புரோசரின் 128 கிலோபைட் காஷ் நினைவகத்தை விடக் குறைவாக இருந்தாலும் இப்புரோசரும் பிரபலமாகவே விளங்கியது.

பகுப்பு:பதிகணினியியல்
ஐக்கிய அமெரிக்க வீடு வெற்றுக்குமிழி, 2007 - 2008

அமெரிக்காவில் வீடு வாங்குவதற்கு தரமற்ற கடன்களை நுகர்வோருக்கு கடந்த 15 வருடங்களாக மேலாக வங்கிகள் வழங்கி வந்தன. இப்படி கடன் பெற்று பெரிய வீடுகளை பலர் வாங்க முனைந்ததால், வீடுகள் விரைவாக எங்கும் கட்டப்பட்டன. இந்தக் கடன்களின் வட்டியை ஆதாயமாகப் பார்த்த முதலீட்டாளர்கள் இவற்றை வாங்கி உலக முதலீட்டாளர்களுக்கும் விற்றனர். கடன் கொடுப்பவர் (வங்கி), கடன் தரகர், வீடு விற்பவர், கடனை முதலீடாகப் பெறுபவர், பின்னர் அதை முதலீடாக விற்பவர் என்று அனைவரும் ஒரு கழிவு கிடைத்ததால் இந்த செயற்பாடு பெருகியது. இதில் பேராசை, எமாற்று, மோசடி எல்லாம் கலந்து இருந்தது.    இப்படி தமது வருமான எல்லைக்கு மீறி கடன் பெற்று வீடு வாங்கியோர் காலப்போக்கில் தமது கடனை கட்ட முடியாமல் திணறினர். அதே வேளை இக்காலத்தில் அதிகமான வீடுகளும் கட்டப்பட்டிருந்தன. இதனால் விலை வீழ்ந்தது. கடனை கட்ட முடியாதோரிடம் இருந்து வீடுகளை வங்கிகள் மீள் பெற வேண்டியதாகிற்று. இந்த வீடுகளையும் தமது கடனை மீழ்பெறும் அளவுக்கோ அல்லது முற்றிலுமோ விற்க முடியாதவாறு வங்கிகள் திணறின. தொடராக கடனில் முதலீடு செய்து வந்த வட்டியில் இலாபம் பெற முயன்ற முதலீட்டாளர்களும் நட்டம் அடைந்தனர். இந்த நிலை மோசம் அடைந்து அமெரிக்காவின் ஆதனத் தொழிற்துறை (Real Estate business) வீழ்ச்சி கண்டது. அது உலகின் (குறிப்பாக அமெரிக்காவின்) பொருளாதாரப் பின்னடைவுகளுக்கு வழிகோலியது.  

## இவற்றையும் பாக்க
* :en:United States housing bubble
* :en:Subprime mortgage crisis

பகுப்பு:ஐக்கிய அமெரிக்க பொருளாதாரம்
பகுப்பு:பொருளாதாரப் பிரச்சினைகள்
ஐக்கிய அமெரிக்காவின் தேசிய கடன்

அமெரிக்க அரசு கடன் தருவோருக்கு கொடுக்க வேண்டிய தொகையே ஐக்கிய அமெரிக்க அரசின் கடனாகும்.  ஐக்கிய அமெரிக்க நடுவண் அரசினால் மாநிலங்கள், நிறுவனங்கள் (Corporations), தனிநபர்கள், வெளிநாட்டு அரசுகள் ஆகியவற்றிடம் இருந்து பெற்ற கடனே ஐக்கிய அமெரிக்க அரசின் கடனாகும்.  இவை Treasury Bills, Notes, Bonds, TIPS, United States Savings Bonds, and State and Local Government Series securities ஆகிய வடிவங்களில் ஐக்கிய அமெரிக்காவுக்கு கடன் தந்திருக்கலாம்.  

மார்ச் 16, 2009 இல் ஐக்கிய அமெரிக்காவின் தேசிய கடன் $11,042,553,971,450 ($11 டிரில்லியன் அமெரிக்க டொலர்கள், 65% (மொ.உ.உ)) ஆகும்.  இது ஒவ்வொரு அமெரிக்கனுக்கும் $36,314 கடனாகும்.  இந்தத் தொகையில் 25% மேலாக வெளிநாட்டு அரசுகளிடம், குறிப்பாக சீனாவிடம் பெறப்பட்டது. 
 
## இதனையும் பார்க்க
நாடுகளின் பொதுக் கடன் பட்டியல்

## மேற்கோள்கள்
 

பகுப்பு:ஐக்கிய அமெரிக்க பொருளாதாரம்
இரையாய் கொள்ளு கடன்

தந்திரமாகக் கடனை வழங்கி நியாமற்ற அல்லது ஏமாற்று வழியில் கடனாளியிடம் பணம் கறப்பதை **இரையாய் கொள்ளு கடன்** எனலாம். இந்த சொல் Predatory lending என்ற சொல்லுக்கு இணையாக இங்கு பயன்படுகிறது. பொதுத் தமிழ் வழக்கில் இல்லை.

சில கடனட்டை நிறுவனங்கள் தாம் குறைந்த விலைக்கு கடன் தருவதாக பெரிதாக எழுதியிருப்பார்கள். ஆனால், அது முதல் இரண்டு மாதத்துக்கு மட்டுமே. பின்னர் பல மடங்கு உயரும் என்று மிகச் சிறிய எழுத்துகளில் அடியில் எழுதியிருப்பர். இப்படி பலதரப்பட்ட நுகர்வோரை இரையாய் கொள்ளும் கடனையே இரையாய் கொள்ளு கடன் எனலாம்.

## மேற்கோள்கள்

பகுப்பு:கடன்
குடகு மாவட்டம்

**குடகு மாவட்டம்** கர்நாடக மாநிலத்தில் அமைந்துள்ள ஒரு மாவட்டமாகும். இதன் தலைநகரம் மடிகேரி. குடகை ஆங்கிலத்தில் கூர்க் என்று அழைப்பார்கள். 4,100 கிமீ2 பரப்புடைய இம்மாவட்டம் மேற்குத் தொடர்ச்சி மலையில் அமைந்துள்ளது.

மேற்குத் தொடர்ச்சி மலையின் கிழக்கு முகத்தில் அமைந்துள்ள இம்மாவட்டத்தின் முதன்மை ஆறு காவிரி ஆகும். காவிரி இம்மாவட்டத்திலுள்ள தலைக்காவிரி என்னும் இடத்தில் உற்பத்தியாகிறது.  காவிரியும் அதன் துணை ஆறுகளும் இம்மாவட்டத்தை வளப்படுத்துகின்றன.

குடகு இராச்சியம் தனி அரசாக இருந்து வந்தது. 1834 இல் ஆங்கிலேயர்கள் குடகை தங்கள் ஆட்சியில் இணைத்துக்கொண்டார்கள். 1956 மாநிலங்களை சீர் செய்யும் போது குடகு கர்நாடகாவின் ஒரு மாவட்டமாக சேர்த்து கொள்ளப்பட்டது.
## மாவாட்ட நிர்வாகம்
குடகு மாவட்டம் 5 வருவாய் வட்டங்களையும், 4 நகராட்சிகளையும், 	5  தாலுகா பஞ்சாயததுகளையும்,	104 	கிராம ஊராட்சிகளையும், 529 கிராமங்களையும் கொண்டுள்ளது.
# மடிகேரி வருவாய் வட்டம்
# சோம்வார் வருவாய் வட்டம்
# விராஜ்பேட் வருவாய் வட்டம்
# குஷால்கர் வருவாய் வட்டம்
# பொன்னம்பேட் வருவாய் வட்டம்
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி,   குடகு மாவட்டத்தின் மக்கள் தொகை 554,519 ஆகும். அதில்  274,608 ஆண்கள் மற்றும் 279,911 பெண்கள் உள்ளனர்.பாலின விகிதம் 1000 ஆண்களுக்கு 1019  பெண்கள் வீதம் உள்ளனர். சராசரி எழுத்தறிவு 82.61 %ஆகும். இம்மாவட்ட மக்களில் இந்து சமயத்தினர் 80.97 %, இசுலாமியர் 15.74 %, கிறித்தவர்கள் 3.09 % 	 மற்றும் பிறர் 0.21% ஆக உள்ளனர்.
## வெளியிணைப்புகள்
* கர்நாடகா ஆன்லைன் இணைய தளத்தில் கொடகு மாவட்டப் பக்கம் 
## இவற்றையும் பார்க்கவும்
* கர்நாடக மாவட்டப் பட்டியல் 
* மைசூர் பிரிவு
## மேற்கோள்கள்


பகுப்பு:கர்நாடக மாநிலத்தில் உள்ள மாவட்டங்கள்
பகுப்பு:இந்தியாவில் உள்ள மலை வாழிடங்கள்
பகுப்பு:குடகு மாவட்டம்
பகுப்பு:கர்நாடகத்தில் சுற்றுலாத் துறை
ஏஎம்டி கே6-2

**ஏஎம்டி கே6-2** ஏஎம்டி நிறுவனத்தால் 28 மே 1998 இல் அறிமுகப்படுத்தப்பட்ட புரோசசர் ஆகும். இது நொடிக்கு 266 மெகாஹேட்ஸ் இல் இருந்து 550 மெகாஹேட்ஸ் வரையிலான வேகமுடைய புரோசர்களில் வெளிவந்துள்ளன. இது 64கிலோபைட் முதலாம்மட்ட அதிவேக காஷ் நினைவகத்தைக் கொண்டுள்ளது இதில் 32 கிலோபைட் தரவுகளுக்காகவும் 32 கணினி அறிவுறுத்தல்களுக்காகவும் பயன்படுகின்றது. இது 2.2 வோல்ட் மின்சாரத்தில் இயங்குகின்றது 0.25 மைக்ரோமீட்டர் தொழில்நுடபத்தில் உருவாக்கப்பட்டுள்ளது. இதில் 9.3 மில்லியன் திரான்சிஸ்டர்களைக் கொண்டுள்ளது. இதை சாக்கட் 7 மற்றும் சூப்பர் சாக்கட் 7 உள்ள மதபோட்களில் பொருத்திக் கொள்ளலாம்.

## சரித்திரம்
ஏஎம்டி கே6-2 சற்றே பழையதும் விலைஉயர்வான இண்டெல் பெண்டியம் - II போட்டியிடுவதற்கென உருவாக்கப்பட்டது. இரண்டு சிப்களினதும் வினைத்திறன் ஏறத்தாழ ஒன்றே. இதற்கு முந்தைய கே6 புரோசர்கள் பொதுவான வேலைகளுக்கு வினைத்திறனாக இயங்கியது. 

## மேற்கோள்கள்

பகுப்பு:கணினி கட்டுமானம்
1783

**1783**  (**[[ரோம எண்ணுருக்கள்|MDCCLXXXIII]]**) ஒரு புதன்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது ஞாயிற்றுக்கிழமையில் ஆரம்பமானது.

## நிகழ்வுகள்
* பெப்ரவரி 3 - அமெரிக்கப் புரட்சிப் போர்: பிரித்தானியா ஐக்கிய அமெரிக்காவின் விடுதலையை அங்கீகரித்தது.
* பெப்ரவரி 4 - அமெரிக்கப் புரட்சிப் போர்: ஐக்கிய அமெரிக்கா மீதான தனது தாக்குதல்களை நிறுத்துவதாக பிரித்தானியா அதிகாரபூர்வமாக அறிவித்தது.
* பெப்ரவரி 4 - இத்தாலியில் கலபிறியா என்ற இடத்தில் இடம்பெற்ற நிலநடுக்கம் 50,000 பேரைக் கொன்றது.
* ஜூன் 4 அல்லது ஜூன் 5 - பிரான்ச்சில் மொண்ட்கோல்ஃபியர் சகோதரர்கள் தமது வெப்ப வளிக்குண்டை (hot-air balloon) சோதித்தனர்.
* ஜூன் 8 - ஐஸ்லாந்தில் லாக்கி எரிமலை வெடிக்க ஆரம்பித்ததில் எட்டு மாதங்களில் வறட்சி, மற்றும் வறுமை காரணமாக 9,000 பேர் வரையில் கொல்லப்பட்டனர்.
* ஆகஸ்ட் 5 - ஜப்பானில் அசாமா மலை தீக்கக்கியதில் 35,000 ப்பேர் கொல்லப்பட்டனர்.
* செப்டம்பர் 3 - அமெரிக்கப் புரட்சிப் போரை முடிவுக்குக் கொண்டு வர ஐக்கிய அமெரிக்காவுக்கும்பிரித்தானியாவுக்கும் இடையில் பாரிசில் உடன்பாடு எட்டப்பட்டது.
* நவம்பர் 25 - அமெரிக்கப் புரட்சிப் போர்: கடசி பிரித்தானியப் படைகள் நியூயோர்க் நகரை விட்டு வெளியேறினர்.

## தேதி அறியப்படாத நிகழ்வுகள்
* திருகோணமலைக் கோட்டை பிரெஞ்சுக்களிடம் இருந்து பிரித்தானியரிடம் கைமாறி பின்னர் ஒல்லாந்தரிடம் மீண்டும் கைமாறியது.
* புனித டேவிட் கோட்டை பிரித்தானியரின் தாக்குதலுக்குள்ளானது.

## பிறப்புகள்
* பிரெட்ரிக் புரோபல், "குழந்தைப் பூங்கா" முறைமையை முன்மொழிந்தவர் (இ. 1852)
* ஆறுமுகம்பிள்ளை குமாரசுவாமி, இலங்கை அரசியல்வாதி

## இறப்புகள்
* செப்டம்பர் 18 - லியோனார்டு ஆய்லர், கணிதவியல் அறிஞர் (பி. 1707)

## 1783 நாட்காட்டி

## மேற்கோள்கள்

*